CELEX: 22012D0219
Language: mt
Date: 2012-12-07 00:00:00
Title: Deċiżjoni tal-Kumitat Konġunt taż-ŻEE Nru 219/2012 tas- 7 ta’ Diċembru 2012 li temenda l-Anness II (Regolamenti tekniċi, standards, ittestjar u ċertfikazzjoni) u l-Anness IV (l-Enerġija) tal-Ftehim ŻEE

21.3.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 81/20
               
            DEĊIŻJONI TAL-KUMITAT KONĠUNT TAŻ-ŻEE
      Nru 219/2012
      tas-7 ta’ Diċembru 2012
      li temenda l-Anness II (Regolamenti tekniċi, standards, ittestjar u ċertfikazzjoni) u l-Anness IV (l-Enerġija) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament Delegat tal-Kummissjoni (UE) Nru 626/2011 tal-4 ta’ Mejju 2011 li jissupplimenta d-Direttiva 2010/30/UE tal-Parlament Ewropew u tal-Kunsill fir-rigward tat-tikkettar enerġetiku tal-kundizzjonaturi tal-arja (1) għandu jiġi inkorporat fil-Ftehim ŻEE.
               
            
                  (2)
               
               
                  Ir-Regolament ta' Delega (UE) Nru 626/2011 iħassar, b’effett mill-1 ta’ Jannar 2013, id-Direttiva tal-Kummissjoni 2002/31/KE (2) li hija inkorporata fil-Ftehim u li konsegwentement għandha titħassar taħt il-Ftehim ŻEE b’effett, l-iktar kmieni, mill-1 ta’ Jannar 2013.
               
            
                  (3)
               
               
                  Id-Direttiva tal-Kunsill 79/531/KEE (3) u d-Direttiva tal-Kunsill 86/594/KEE (4), li huma inkorporati fil-Ftehim, tħassru fl-UE u konsegwentement għandhom jitħassru taħt il-Ftehim ŻEE.
               
            
                  (4)
               
               
                  L-Annessi II u IV tal-Ftehim ŻEE għandhom għalhekk jiġu emendati kif meħtieġ,
               
            ADOTTA DIN ID-DEĊIŻJONI:
      Artikolu 1
      L-Anness II ta’ mal-Ftehim jiġi emendat kif ġej:
      
                  1.
               
               
                  It-test ta’ punti 2 (id-Direttiva tal-Kunsill 79/531/KEE:) u 3 (id-Direttiva tal-Kunsill 86/594/KEE:) tal-Kapitolu IV għandu jiġi mħassar.
               
            
                  2.
               
               
                  It-test tal-punt 4h (id-Direttiva tal-Kummissjoni 2002/31/KE) tal-Kapitolu IV għandu jiġi mħassar b’effett, l-iktar kmieni, mill-1 ta’ Jannar 2013.
               
            
                  3.
               
               
                  Il-punt li ġej għandu jiddaħħal wara l-punt 4l (Ir-Regolament Delegat tal-Kummissjoni (UE) Nru 1062/2010) tal-Kapitolu IV:
                  
                              “4m.
                           
                           
                              
                                 32011 R 0626: Ir-Regolament Delegat tal-Kummissjoni (UE) Nru 626/2011 tal-4 ta’ Mejju 2011 li jissupplimenta d-Direttiva 2010/30/UE tal-Parlament Ewropew u tal-Kunsill fir-rigward tat-tikkettar enerġetiku tal-kundizzjonaturi tal-arja (ĠU L 178, 6.7.2011, p. 1).”
                           
                        
            
                  4.
               
               
                  It-test tat-Taqsima 7 (id-Direttiva tal-Kummissjoni 2002/31/KE) tal-Appendiċi 1 u t-Taqsima 7 (id-Direttiva tal-Kummissjoni 2002/31/KE) tal-Appendiċi 2 għandu jiġi mħassar b’effett, l-iktar kmieni, mill-1 ta’ Jannar 2013.
               
            Artikolu 2
      L-Anness IV ta’ mal-Ftehim jiġi emendat kif ġej:
      
                  1.
               
               
                  It-test tal-punt 11h (id-Direttiva tal-Kummissjoni 2002/31/KE) għandu jiġi mħassar b’effett, l-iktar kmieni, mill-1 ta’ Jannar 2013.
               
            
                  2.
               
               
                  Il-punt li ġej huwa mdaħħal wara l-punt 11l (Ir-Regolament Delegat tal-Kummissjoni (UE) Nru 1062/2010):
                  
                              “11m.
                           
                           
                              
                                 32011 R 0626: Ir-Regolament Delegat tal-Kummissjoni (UE) Nru 626/2011 tal-4 ta’ Mejju 2011 li jissupplimenta d-Direttiva 2010/30/UE tal-Parlament Ewropew u tal-Kunsill fir-rigward tat-tikkettar enerġetiku tal-kundizzjonaturi tal-arja (ĠU L 178, 6.7.2011, p. 1). (5)
                              
                           
                        
                     (5)  Elenkat hawn għall-għanijiet tat-tagħrif biss; għall-applikazzjoni ara l-Anness II dwar ir-Regolamenti tekniċi, l-istandards, l-ittestjar u ċertifikazzjoni.”"
						
               
            
                  3.
               
               
                  It-test tat-Taqsima 7 (id-Direttiva tal-Kummissjoni 2002/31/KE) tal-Appendiċi 5 u t-Taqsima 7 (id-Direttiva tal-Kummissjoni 2002/31/KE) tal-Appendiċi 6 għandu jiġi mħassar b’effett, l-iktar kmieni, mill-1 ta’ Jannar 2013.
               
            Artikolu 3
      It-testi tar-Regolament ta' Delega (UE) Nru 626/2011 bil-lingwa Islandiża u b’dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 4
      Din id-Deċiżjoni għandha tidħol fis-seħħ fit-8 ta’ Diċembru 2012, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*), jew fil-jum tad-dħul fis-seħħ tad-Deċiżjoni tal-Kumitat Konġunt taż-ŻEE Nru 217/2012 tas-7 ta’ Diċembru 2012 (6), skont liema data tkun l-iżjed tard.
      Artikolu 5
      Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, is-7 ta’ Diċembru 2012.
         
            
               Għall-Kumitat Konġunt taż-ŻEE
            
            
               Il-President
            
            Atle LEIKVOLL
         
      
      
         (1)  ĠU L 178, 6.7.2011, p. 1.
      
         (2)  ĠU L 86, 3.4.2002, p. 26.
      
         (3)  ĠU L 145, 13.6.1979, p. 7.
      
         (4)  ĠU L 344, 6.12.1986, p. 24.
      
         (*)  L-ebda rekwiżiti kostituzzjonali ma huma indikati.
      
         (6)  Ara paġna 17 ta' dan il-Ġurnal Uffiċjali.